Terje Rypdal

Terje Rypdal (født 23. august 1947 i Oslo) er en norsk jazzmusiker og komponist.

Han har i flere år hatt tett samarbeid med den danske trompetisten Palle Mikkelborg. Rypdal har mottatt tre Spellemannpriser. Under Spellemannprisen 1981 fikk han spesialprisen sølvharpen/10-årsjubileumspris i forbindelse med prisens tiårsjubileum, for albumet If Mountains Could Sing fikk han Spellemannprisen 1995 i åpen klasse og under Spellemannprisen 2005 ble han tildelt hedersprisen. Han har også mottatt Gammleng-prisen i klassen jazz i 1990. Rypdal ble i 2012 innlemmet i Rockheim Hall of Fame. Rypdal er en av Norges mest kjente jazzmusikere internasjonalt, ved siden av blant andre Jan Garbarek som han spilte sammen med en periode. Rypdal har spilt sammen med blant andre Audun Kleive, Karin Krog og Bugge Wesseltoft. Han ledet egne grupper fra 1974 og har komponert opera, symfonier, kammermusikk og teatermusikk.

Rypdal begynte som "Shadows-gitarist" tidlig på 1960-tallet og spilte blant annet i Vanguards. På 1970-tallet beveget han seg over i jazzrock og kunstrock, og spilte da sammen med blant andre Miles Davis. Rypdal studert komposisjon i Oslo under Finn Mortensen.

Låtene «Last Night» og «Mystery Man» ble brukt i filmen Heat fra 1995 av regissør Michael Mann. Han har laget musikk til filmene Kjærlighetens kjøtere (1995) og Kjære Maren (1976).

Terje Rypdal giftet seg med den norske popsangeren Inger Lise Andersen i 1969, og sammen fikk de to barn. Paret skilte seg i 1985. Rypdal flyttet senere til i Tresfjord der slekten kommer fra. Faren Jakob J. Rypdal kom fra Tresfjord og Terje Rypdal vokste til dels opp i Oslo. Han er far til Jakob Terjesønn Rypdal (1989).

Band 
Oversikt over band som Rypdal har deltatt i:
 1962–67 Vanguards
 1967–69 Dream (på slutten var også Jan Garbarek og Jon Christensen med)
 1969–72 Jan Garbarek Kvartett, Kvintett
 1970–71 Min Bul med Bjørnar Andresen og Espen Rud
 1971–77
Terje Rypdal Ensemble med Brynjulf Blix, Åsmund Feidje, Jon Christensen, Inger Lise Rypdal
Terje Rypdal Kvartett med Blix, Thorstensen & Christensen
Terje Rypdal Trio med Barre Phillips og Christensen
med Hovensjø og Christensen
Odyssey med Torbjørn Sunde, Blix, Sveinung Hovensjø og Svein Christiansen
 1977–80 Terje Rypdal / Palle Mikkelborg Kvartett, Trio
 1977–78 Mikkelborg, Rypdal, Hovensjø og Christensen
 1978–80 uten Hovensjø
Rikskonserter (skole): Mikkelborg, Rypdal og Pål Thowsen
Trio med Iver Kleive og Thowsen
 1980–81 Terje Rypdal Trio med Hovensjø og Thowsen
Turné: med Christensen og John Taylor.
Terje Rypdal Trio med Bjørn Kjellemyr og Audun Kleive
 Terje Rypdal & The Chasers, utvidet med Atle Bakken 
 1991–1998
 Terje Rypdal Orchestra, med Christian Eggen (cond.), Terje Tønnesen m. fl.
 1994–1998
 Rypdal/Tekrø & The Daredevils, Ronni Le Tekrø, Morten Skaget, Audun Kleive, Steinar Krogstad, Dag Stokke
 1997–2008
 Terje Rypdal's Skywards, med Ståle Storløkken og Paolo Vinaccia (også med Jon Christensen under navnet "Rypdal/Christensen/Storløkken"
 Rypdal & Bjørnstad Duo, med Ketil Bjørnstad
 Med Mari Boine (London 2005 og VossaJazz 2006)
 Supersilent feat. Terje Rypdal (festivaljobber og Tyskland)

Diskografi 
Oversikt over album:

 Bleak House (1968)
 Min Bul (1970)
 Afric Pepperbird (1970) med Jan Garbarek
 Terje Rypdal (1971)
 Sart (1971) med Jan Garbarek
 What Comes After (1973)
 Whenever I Seem to Be Far Away (1974)
 Odyssey (1975)
 1. New Jazz Festival, Hamburg -75 (1975, 1 tittel)
 After the Rain (1976)
 The Hapless Child (1976) med Michael Mantler
 Satu (1976) med Edward Vesala
 Waves (1977)
 Terje Rypdal/Miroslav Vitous/Jack DeJohnette (1978)
 Three Day Moon (1978) med Barre Phillips
 Descendre (1979)
 To Be Continued (1981)
 Chaser (1985)
 Eos (1985) med David Darling
 Bratislava Jazz Days 1985 (1985, 1 tittel)
 Blue (1986)
 Undisonus (1987)
 The Singles Collection (1988)
 Mnaomai, Mnomai (1990) med Heinz Reber
 Q.E.D. (1993)
 If Mountains Could Sing (1994)
 Rypdal & Tekrø (1994) med Ronni Le Tekrø
 Nordic Quartet (1994) med John Surman
 Water Stories (1994) med Ketil Bjørnstad
 The Sea (1994) med Ketil Bjørnstad
 Mike Mainieri Presents "Come Together" vol. 2 (1995, 1 tittel)
 Skywards (1996)
 The Sea II (1996) med Ketil Bjørnstad
 Litania (1997) med Tomasz Stanko
 Double Concerto / Fifth Symphony (1998)
 Rypdal & Tekrø 2 (1998) med Ronni Le Tekrø
 Karta (1999) med Markus Stockhausen
 Lux Aeterna (2000)
 Rypdal & Tekrø 3 Radio Song (2002) med Ronni Le Tekrø
 Selected Recordings: Rarum VII (2002)
 Vossabrygg (2006)
 Life in Leipzig (2008)
 Crime Scene (2010)
 Odyssey: In Studio & In Concert (2012)
 Melodic Warrior (2013)
 Conspiracy (2020)

Utstyr 
Gitarer:
 Fender Stratocaster

Effekter:
 Kompressor
 Distortion (Boss)
 Volumpedal
 Delay eller ekko

Forsterkere:
 Vox AC30
 Marshall JTM45

Referanser

Eksterne lenker 
 

 
 
  Biografi fra Jazzbasen.
  Diskografi fra Jazzbasen.

Norske komponister
Norske gitarister
Norske jazzgitarister
Norske jazzkomponister
Musikere tilknyttet ECM
Vinnere av Spellemannprisen
Rockheim Hall of Fame
Personer fra Oslo
Vinnere av Spellemannprisens hederspris